ໃນສະພາບການໂຄງການສັກວັກຊິນກັນໂຄວິດ - 19 ໃຫ້ແກ່ປະຊາຊົນ ຫວຽດນາມ, ກໍ່ຄືບັນດາປະເທດເອີລົບ ພວມໄດ້ຮັບການຜັນຂະຫຍາຍຢ່າງຕັ້ງໜ້າ ແລະ ມີປະສິດທິຜົນ,ປະຊາຊົນຊາວຫວຽດນາມ ອາໄສຢູ່ຕ່າງປະເທດມີຄວາມປາດຖະໜາຢາກໃຫ້ບັນດາອົງການທີ່ມີສິດອຳນາດຂອງ ຫວຽດນາມ ສົມທົບກັບບັນດາປະເທດ ເອີລົບ ຟື້ນຟູຖ້ຽວບິນສາກົນ ໂດຍໄວເພື່ອສ້າງເງື່ອນໄຂໃຫ້ແກ່ພໍ່ແມ່ປະຊາຊົນກັບມາຢ້ຽມຢາມພໍ່ແມ່ພີ່ນ້ອງກໍຄືປະກອບສ່ວນຊຸກຍູ້ບັນດາການເຄື່ອນໄຫວທ່ອງທ່ຽວ, ການຄ້າ ແລະ ການລົງທຶນ ລະຫວ່າງ ຫວຽດນາມ ແລະ ບັນດາປະເທດເອີລົບ, ແນໃສ່ຟື້ນຟູເສດຖະກິດ, ນຳຊີວິດກັບຄືນສູ່ສະພາບການທີ່ເປັນປົກກະຕິເທື່ອລະກ້າວ.
ຕາມທ່ານ ຮ່ວາງດິ່ງທັ໊ງ ແລ້ວ, ການຟື້ນຟູບັນດາຖ້ຽວບິນສາກົນ ລະຫວ່າງ ຫວຽດນາມ ແລະ ບັນດາປະເທດເອີລົບແມ່ນຈຳເປັນທີ່ສຸດ. ທ່ານປະທານສະຫະສະມາຄົມຊາວຫວຽດນາມ ອາໄສຢູ່ເອີລົບ ມີຄວາມປາດຖະໜາຢາກໃຫ້ບັນດາອົງການທີ່ມີໜ້າທີ່ຮັບຜິດຊອບຂອງ ຫວຽດນາມ ສົມທົບກັບລັດຖະບານບັນດາປະເທດ EU ຟື້ນຟູບັນດາຖ້ຽວບິນສາກົນ ລະຫວ່າງ ຫວຽດນາມ ແລະ ບັນດາປະເທດເອີລົບ ດ້ວຍທິດນຳທີ່ວ່າ ທັງຄວບຄຸມໂລກລະບາດໂຄວິດ - 19 ໃຫ້ເປັນຢ່າງດີ ທັງຮັບປະກັນການພັດທະນາເສດຖະກິດ.
ບຸນຄົງ